*ՆԱԽԱԳԻԾ*

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**ՈՐՈՇՈՒՄ**

**N \_\_\_\_ - Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2015 ԹՎԱԿԱՆԻ ՍԵՊՏԵՄԲԵՐԻ 10-Ի N 1065-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

------------------------------------------------------------------------------------------------------------

Համաձայն Հայաստանի Հանրապետության քաղաքացիական օրենսգրքի 466-րդ հոդվածի, «Նորմատիվ իրավական ակտերի մասին» օրենքի 33-րդ և 34-րդ հոդվածների և   
ՀՀ կառավարության 1998 թվականի մարտի 9-ի թիվ 168 որոշմամբ հաստատված Հայաստանի Հանրապետության պետական բյուջեից վարկերի տրամադրման կարգի   
23-րդ կետի՝ Հայաստանի Հանրապետության կառավարությունը **որոշում է.**

1. Հայաստանի Հանրապետության կառավարության 2015 թվականի սեպտեմբերի 10-ի «Բյուջետային վարկ տրամադրելու և Հայաստանի Հանրապետության 2015 թվականի պետական բյուջեում ու Հայաստանի Հանրապետության կառավարության 2014 թվականի դեկտեմբերի 18-ի N 1515-Ն որոշման մեջ փոփոխություններ ու լրացումներ կատարելու մասին» թիվ 1065-Ն որոշման 1-ին կետում «մինչև 2022 թվականի դեկտեմբերի 10-ը մարման ժամկետով, տարեկան 8 տոկոս տոկոսադրույքով, վարկի հիմնական գումարի վճարումը՝ 2020 թվականի դեկտեմբերի 10-ից, իսկ հաշվարկվող տոկոսների վճարումը 2015 թվականի դեկտեմբերի 10-ից» բառերը փոխարինել «մինչև 2026 թվականի դեկտեմբերի 10-ը մարման ժամկետով, վարկի մնացորդի նկատմամբ տարեկան տոկոսադրույքը հաշվարկելով. մինչև 2020թ. օգոստոսի 15-ը տարեկան 8 տոկոս, 2020թ. օգոստոսի 16-ից մինչև 2023թ. դեկտեմբերի 31-ը ներառյալ 2 տոկոս, իսկ 2024թ. հունվարի 1-ից մինչև վարկի մարումը՝ 8 տոկոս տոկոսադրույքով, վարկի հիմնական գումարի վճարումը՝ 2024 թվականի դեկտեմբերի 10-ից» բառերով:
2. Հայաստանի Հանրապետության ֆինանսների նախարարին՝ սույն որոշումն ուժի մեջ մտնելուց հետո 10-օրյա ժամկետում՝ Հայաստանի Հանրապետության ֆինանսների նախարարության և «Դի Ընդ Էյջ Գրուպ» ՍՊԸ-ի միջև 29.09.2015թ. կնքված N 6/2015 վարկային պայմանագրում սահմանված կարգով կատարել համապատասխան փոփոխություններ:

|  |  |
| --- | --- |
| Հայաստանի Հանրապետության վարչապետ | Ն. Փաշինյան |

**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2015 ԹՎԱԿԱՆԻ ՍԵՊՏԵՄԲԵՐԻ 10-Ի N 1065-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ՎԵՐԱԲԵՐՅԱԼ**

1. **Իրավական ակտի ընդունման անհրաժեշտությունը**

ՀՀ կառավարության որոշման նախագծի ընդունումը պայմանավորված է կորոնավիրուսի համաճարակի և ռազմական դրությամբ պայմաներում մարդկային տեղաշարժերի կրճատման արդյունքում հյուրանոցային ծառայությունների պահանջարկի իսպառ բացակայությամբ պայմանավորված Ընկերության մոտ ծագած ֆինանսական կորուստների և պարտավորությունների կատարման ժամանակավոր անհնարինության հետ կապված խնդիրների հաղթահարմանը աջակցելու անհրաժեշտությամբ:

**2 Ընթացիկ իրավիճակը**

Ընկերության կողմից 29.09.2015թ. կնքված վարկային պայմանագրով ստանձնած պարտավորությունների մարման հիմնական աղբյուր է հանդիսանում վերջինիս սեփականության իրավունքով պատկանող հյուրանոցային տնտեսության գործունեությունից գեներացվող ֆինանսական միջոցները, որոնք ներկայումս կորոնավիրուսի համաճարակի և պատերազմական իրավիճակի հետևանքով մարդկային տեղաշարժերի զգալի կրճատման արդյունքում տվյալ ծառայությունների պահանջարկի բացակայության, ինչպես նաև Ընկերությունն ունի ֆինանսական կորուստներ և պարտավորությունների կատարման ժամանակավոր խնդիրներ, ինչի առկայության պայմաններում առանց վարկային պարտավորությունների վերակառուցման Ընկերությունը չի կարող պատշաճ կատարել ստանձնած պարտավորությունները, որը իր հերթին կարող է լուրջ խնդիրներ առաջացնել վերջինիս հետագա տնտեսական գործունեության իրականացման համար: ՀՀ կառավարության կողմից մինչ օրս հաստատված հակաճգնաժամային ծրագրերը որևէ լուծում կամ աջակցության մեխանիզմ չեն ընդգրկում բուն հյուրանոցային տնտեսությունների խնդիրների լուծմանը, դրանք կրել են համընդհանուր բնույթ՝ ուղղված են եղել բացառապես վարկային և հարկային բարվոք պատմություն ունեցող ընկերությունների աշխատուժի սոցիալական պայմանների մեղմման համար գործող աշխատավարձի չափով միանվագ փոխհատուցմամբ, կամ այդ տնտեսությունների հարկերի, տուրքերի և պարտադիր վճարների, կոմունալ վճարների ինչպես նաև աշխատատեղերի պահպանման համար նոր վարկային ռեսուրսների տրամադրման դեպքում այդ վարկերի տոկոսների սուբսիդավորմամբ:

**3.Առաջարկվող կարգավորման բնույթը**

Ընկերության տնտեսական գործունեությանը աջակցելու և վարկի գծով ստանձնած պարտավորությունները պատշաճ կատարելու նպատակով ՀՀ կառավարության սույն որոշման նախագծով առաջարկվում է վերջինիս հետ 29.09.2015թ. կնքված վարկային պայմանագրով ստանձնած պարտավորությունները վերակառուցել հետևյալ կերպ.

* Վարկի մարման ժամկետը 2022թ. դեկտեմբերի 10-ի փոխարեն սահմանել 2026 թվականի դեկտեմբերի 10-ը,
* Վարկի հիմնական գումարի մարումները հավասարաչափ եռամսյակային վճարումներով 2020թ. դեկտեմբերի 10-ից սկսելու փոխարեն սկսել 2024թ. դեկտեմբերի 10-ից,
* Վարկի մնացորդի նկատմամբ տարեկան տոկոսադրույքը հաշվարկել. մինչև 2020թ. օգոստոսի 15-ը տարեկան 8 տոկոս, 2020թ. օգոստոսի 16-ից մինչև 2023թ. դեկտեմբերի 31-ը ներառյալ 2 տոկոս, իսկ 2024թ. հունվարի 1-ից մինչև վարկի մարումը՝ 8 տոկոս տոկոսադրույքով:

**4. Նախագծի մշակման գործընթացում ներգրավված ինստիտուտները և անձինք**

Որոշման նախագիծը մշակվել է Հայաստանի Հանրապետության ֆինանսների նախարարության աշխատակազմի կողմից:

**5. Ակնկալվող արդյունքը**

Նախագծի ընդունմամբ ակնկալվում է Ընկերության վարկային պարտավորությունների վերակառուցման միջոցով աջակցել կորոնավիրուսի համաճարակի և պատերազմական իրավիճակի հետևանքով վերջինիս մոտ առաջացած ֆինանսական խնդիրների հաղթահարմանը և ստանձնվող պարտավորությունների պատշաճ կատարմանը:

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2015 ԹՎԱԿԱՆԻ ՍԵՊՏԵՄԲԵՐԻ 10-Ի N 1065-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

«Հայաստանի Հհանրապետության կառավարության 2015 թվականի սեպտեմբերի 10-ի թիվ 1065-Ն որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագծի ընդունման կապակցությամբ այլ իրավական ակտերում փոփոխություններ և (կամ) լրացումներ կատարելու անհրաժեշտություն չի առաջանում:

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2015 ԹՎԱԿԱՆԻ ՍԵՊՏԵՄԲԵՐԻ 10-Ի N 1065-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄՆԻ ԲՅՈՒՋԵՈՒՄ ԵԿԱՄՈՒՏՆԵՐԻ և ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

«Հայաստանի Հհանրապետության կառավարության 2015 թվականի սեպտեմբերի 10-ի թիվ 1065-Ն որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագծի ընդու­նման կապակցությամբ պետական բյուջեում նախատեսվում է 2020 թվականի մուտքերի նվազում՝ 2024-2026 թվականների ընթացքում այդ մուտքերի ավելացման պայմանով։